ועדת הכספים, כנסת 17, פרוטוקול מספר 424, 2007-06-11 11:00

סטס מיסז'ניקוב: אנחנו דנים בסוגיית אחיות בריאות הציבור.

שלי יחימוביץ': אני הבעתי כמה פעמים פליאה על אורך הרוח ועל הנחישות של חבריי ששוב ושוב בלי להתעייף מעלים את הנושא הזה לא רק בוועדה הזאת אלא בעוד ועדות בכנסת.

שלי יחימוביץ': למדתי מחבריי הותיקים שיש נושאים שגם אם נראה לנו שנאמרו כל כך הרבה פעמים ואין צורך לחזור עליהם, אין ברירה אלא לשוב ולעלות אותם כי זה בנפשנו ואין להם תיקון.

שלי יחימוביץ': אני מדברת על העובדה שאחיות בריאות התלמיד, אותו שירות חשוב וחיוני לבריאותם של ילדי ישראל, הולך ומתכרסם.

שלי יחימוביץ': בפועל הוא קוצץ ב40% בשנים האחרונות בגלל הגידול באוכלוסייה ובגלל קיצוץ בפועל בתקציב.

שלי יחימוביץ': האחיות האלו מקבלות את שכרן דרך עמותה, למרות החלטה מפורשת בחקיקה הגורסת שהן צריכות להיות באחריות משרד הבריאות ו/או משרד החינוך.

שלי יחימוביץ': העסקה שלהן דרך עמותה, דרך קבלן היא עוול בפני עצמו.

שלי יחימוביץ': מדובר בעובדות שצריכות להיות עובדות מדינה.

שלי יחימוביץ': בפועל השירות הזה כל שנה מתקצץ.

שלי יחימוביץ': התוצאה הישירה היא ש40% מהילדים לא מקבלים חיסונים.

שלי יחימוביץ': הנזק של זה לבריאות הציבור הוא כל כך ארוך טווח, שגם אם אנחנו מורידים ממערכת השיקולים שלנו את השיקול המוסרי, שנראה כמילה גסה לאנשים מסוימים, אז גם כספית וגם עניינית אין לזה הצדקה.

שלי יחימוביץ': המחיר שאנחנו נשלם אם יפרצו פה מגיפות כתוצאה מזה שלא מחסנים נגד שחפת, נגד פוליו, נגד דיפטריה יהיה גבוה מאוד.

שלי יחימוביץ': העלות אז על מערכת הבריאות תהיה כל כך עצומה שאנחנו נקונן ונשאל איפה היינו כשלא חיסנו את הילדים.

שלי יחימוביץ': בפועל כל שנה חברי פה נלחמים להעביר עוד 10 מיליון, עוד 17 מיליון כדי לאפשר תשלום משכורות לאחיות האלו.

שלי יחימוביץ': זה מה שקרה בסוף הדיונים על תקציב 2007.

שלי יחימוביץ': הסתגרנו לנו בחדר הקטן אצל ליצמן, יושב-ראש ועדת הכספים לשעבר.

שלי יחימוביץ': נדמה לי שהיה שם ג'ומס, ליצמן ואנוכי.

שלי יחימוביץ': הגענו להסדר עם האוצר על כך שהוא מעביר לצורך תשלום משכורות לאחיות בריאות התלמיד 17 מיליון שקלים.

שלי יחימוביץ': לפני שבועיים נודע לי שחלק מאותם 17 מיליון שקלים שנלחמנו עליהם בשיניים ובציפורניים לא הועברו ליעדם המקורי אלא לתשלום ארנונה על מבני טיפות חלב.

שלי יחימוביץ': אני מכירה בחשיבות של זה, אבל לא לשם כך אישרנו את 17 מיליון השקלים.

שלי יחימוביץ': אני נורא מקווה שאני טועה.

שלי יחימוביץ': אני רוצה לדעת מה קרה לאותם 17 מיליון שקלים, האם הם הלכו לתשלום לאחיות בריאות התלמיד, ואם לא, לאן הם הלכו.

ראובן קוגן: היה מהלך שנמשך בשנים 2005 ו2006 על התקשרות עם האגודה לבריאות הציבור בנוגע לאספקת שירותי בריאות לתלמיד.

ראובן קוגן: זה דרש תוספת תקציב.

ראובן קוגן: תקציב משרד הבריאות באותה עת עמד על 54 מיליון שקל בשנה.

ראובן קוגן: ההסכם עם האגודה נחתם על 64 מיליון שקל לשנה, שבמסגרת ההסכם האגודה התחייבה לספק את כל שירותי בריאות התלמיד בפיקוח משרד הבריאות.

ראובן קוגן: משרד הבריאות קיבל תוספת משאבים כדי לחזק גם את הצד הזה.

ראובן קוגן: התוספת שסוכמה, כמו שחברת הכנסת יחימוביץ ציינה, הייתה 17 מיליון שקל, כשמתוכם 10 מיליון שקל הלכו לתוספת עם האגודה לבריאות הציבור.

ראובן קוגן: נשארו 7 מיליון שקלים שתגברנו בהם את אותם התחומים שהיו במצוקה.

ראובן ריבלין: כל מה שאמרת עד לרגע שהפרדת את ה17 מיליון ל10 ו-7 הוא נכון.

ראובן קוגן: הכסף נמצא באותה תקנה.

יעקב ליצמן: חברת הכנסת שלי יחימוביץ אמרה שזה באותה תקנה, רק לקחו את זה למשהו אחר.

ראובן קוגן: אני לא יודע על כך שהכסף הזה נלקח לאן שהוא.

ראובן קוגן: אני יודע שהכסף הזה מהווה עודף בתקנה הזאת.

ראובן קוגן: הגיעו להסכם עם הספק על סכום שהיה יותר נמוך מאותו סכום שהועבר לתקנה.

ראובן קוגן: כרגע יש עודף בתקנה.

יעקב ליצמן: אני ביחד עם חבריי נלחמנו על זה.

יעקב ליצמן: ביקשנו להוסיף תוספת כוח אדם.

יעקב ליצמן: אמרנו במפורש שחסר.

יעקב ליצמן: היו אנשים שפוטרו והיה צריך להחזיר אותם.

יעקב ליצמן: ב7 מיליון האלה צריך להוסיף אנשים.

חיים אורון: המתמטיקה מראה שיש 3200 תלמידים לאחות.

חיים אורון: בשום שלב לא היה מדובר על כך שה7 מיליון שקלים הולכים לדבר אחר.

חיים אורון: במעגל הזה של אחיות בריאות הציבור ואחיות בתי הספר יש הרבה צרכים.

חיים אורון: אני אביא לך חומר ממשרד הבריאות בנגב על מה שקורה עם החיסונים.

חיים אורון: בכל הישיבות בכנסת הייתה התנגדות להעברת הנושא של אחיות בתי הספר לעמותה.

חיים אורון: הייתה התנגדות כי אף אחד לא יודע איך במחיר הזה יבצעו את מה שנדרש מאחיות בתי הספר.

חיים אורון: מי שהיה פעם בבית ספר יודע שאחות שאחראית על 3000 תלמידים לא יכולה, גם היא תהיה הכי מוכשרת בעולם, לבצע את הפעולות הבסיסיות.

ראובן קוגן: כל סטנדרט השירות וכל המפרט זה משהו שמשרד הבריאות מכתיב לאותו ספק.

ראובן קוגן: הספק מחויב לעמוד בסטנדרט הזה.

ראובן קוגן: כשהוא הציע את ההצעה שלו הוא ידע שהוא יצטרך לעמוד בסטנדרט מסוים.

ניסן סלומינסקי: כמה תלמידים לאחות?

ראובן קוגן: המשרד מדבר על סל השירותים, על איזה חיסונים צריך לקבל כל שנה כל תלמיד.

חיים אורון: הסל קובע חיסונים ופרוצדורות.

חיים אורון: אני מבקש התחייבות של האוצר שה7 מליון שקל יישארו בתקנה, כשאם הם לא הולכים למטרה הזאת, שילכו למטרה דומה או זהה במעגל הזה.

סטס מיסז'ניקוב: מי מחליט על זה?

סטס מיסז'ניקוב: משרד הבריאות?

חיים אורון: משרד הבריאות, בהתייעצות עם מישהו מחברי הכנסת.

חיים אורון: אתם אומרים שמשרד הבריאות קבע את הכללים.

חיים אורון: משרד הבריאות קבע מערכת שתעבור מבית ספר לבית ספר.

חיים אורון: זה לא אחיות בריאות התלמיד שדיברנו עליהן כל הזמן.

חיים אורון: פה אמרו שזה חלק חשוב בקבוצות חלשות, באזורים פחות חזקים, במקומות שבהם דרושות אותן אחיות שמבקרות בכיתות ומזהות תלמיד שלא שומע או לא רואה.

חיים אורון: אנחנו עוסקים בזה כמה שנים.

חיים אורון: מה שכפיתם על משרד הבריאות לאשר זה לא אחיות בריאות התלמיד כחלק מהרפואה המונעת האלמנטרית שאני חושב שהרוב בכנסת חזר ודיבר עליה כל הזמן.

שלי יחימוביץ': הדיבורים האלה על סטנדרט שירות שנקבע על ידי משרד הבריאות זה דברי הבל.

שלי יחימוביץ': על איזה סטנדרט אנחנו מדברים אם שר הבריאות עונה לי על שאילתה ואומר שכתוצאה מהקיצוצים בתקציב לאחיות בריאות התלמיד 40% מהילדים לא מקבלים חיסונים?

שלי יחימוביץ': אתמול הייתי בבית ספר יסודי בכסייפה שלומדים בו מאות תלמידים שמגיעים מהפזורות.

שלי יחימוביץ': הם הולכים ברגל בשמש, בגשם.

שלי יחימוביץ': אני מביאה דוגמה של בית ספר ספציפי בכסייפה שאליו מגיעים ברגל ממרחק של קילומטרים.

שלי יחימוביץ': יש שם אחוז גבוה של מומים מולדים שלא מאובחנים, אחוז גבוה של תחלואה.

שלי יחימוביץ': פגשתי את אחות בריאות התלמיד.

שלי יחימוביץ': היא אמרה לי שאתמול היא התחילה לעבוד.

שלי יחימוביץ': כששאלתי אותה את מי היא מחליפה היא אמרה שהיא מחליפה אחות שיצאה לפנסיה.

שלי יחימוביץ': כשבררתי מתי האחות יצאה לפנסיה הסתבר לי שהיא יצאה לפנסיה בתחילת שנת הלימודים.

שלי יחימוביץ': בכל החודשים האלה לא הייתה אחות באותו בית ספר ענק.

שלי יחימוביץ': לא היה מי שייתן שירות לתלמידים.

שלי יחימוביץ': אל תדברו איתי על 7 מיליון שקל מיותרים לאחיות בריאות התלמיד, כי כאן אנחנו רואים בית ספר עם 900 תלמידים בלי אחות.

שלי יחימוביץ': איזה היגיון יש בטיעונים האלה?

רונית תירוש: הנושא הזה של אחיות בריאות התלמיד זה סיפור ארוך שהתחיל במשרד החינוך.

רונית תירוש: בשלב מסוים משרד הבריאות לקח את זה תחת חסותו.

רונית תירוש: אז התחילו הקיצוצים, כולל הגדרת תפקיד מצומצמת יותר.

חיים אורון: העבירו את זה לרשויות המקומיות ממשרד החינוך.

חיים אורון: החזירו את זה למשרד החינוך כי זה נכשל בחוץ טוטאלית.

רונית תירוש: כשהאחיות היו במשרד החינוך הן היו שותפות לישיבות מועצה פדגוגית.

רונית תירוש: לא מדובר רק בעניין של חירשות ומומים, אלא גם במצב סוציו-אקונומי.

רונית תירוש: כשהייתי ילדה אחות בית הספר באה לבקר אצלי בבית.

רונית תירוש: היא ביקרה באופן סדיר את כל התלמידים בבית הספר היסודי.

רונית תירוש: הם ראו באיזה תנאים חיים.

רונית תירוש: כל זה בא לידי ביטוי בדיונים פדגוגיים של מועצה פדגוגית.

רונית תירוש: זה עבר הרבה שינויים.

רונית תירוש: האחות הזאת הפכה להיות משהו שרק מחסן.

רונית תירוש: היום המצב אפילו לא מספק בנושא החיסונים עצמם, שזה המינימום שבמינימום.

רונית תירוש: אני מציעה שהסכום שיובטח ילך לכך שהמפתח של 1 ל3000 ירד והאחות תהיה יותר זמינה בבתי הספר.

סטס מיסז'ניקוב: זה פונקציה של תקציב.

רונית תירוש: עכשיו הוא מחפש לאיפה ילכו ה-7 מיליון.

רונית תירוש: כל הכסף הזה צריך להיות מיועד להפחתה במפתח הזה על מנת שתהיה יותר זמינות.

ראובן קוגן: ההסכם בין האגודה למשרד הבריאות הוא הסכם שעבר את אישור מנכ"ל משרד הבריאות.

ראובן קוגן: הוא ברך על ההסכם הזה.

ראובן קוגן: לקח תהליך מאוד ארוך לגבי איך תיראה ההתקשרות.

ראובן קוגן: מנכ"ל משרד הבריאות חתם בסוף על ההסכם הזה.

ראובן קוגן: ההסכם הזה יצא לדרך ב11 באפריל.

אלכס לבנטל: ב-11 באפריל 2007 היינו המדינה הראשונה בעולם שהפריטה את שירות בריאות לתלמיד.

אלכס לבנטל: כל מה שראובן אומר זה שיפוצים.

אלכס לבנטל: שירות בריאות לתלמיד לפי חוק הכנסת עבר ביולי 1997.

אלכס לבנטל: הוא עבר ונהיה חלק מחוק ביטוח בריאות ממלכתי.

אלכס לבנטל: היו אז 900 אלף ילדים בבתי הספר.

אלכס לבנטל: תקציבו היה 70 מיליון שקל.

אלכס לבנטל: עכשיו זה עלה ב250-270 אלף תלמידים נוספים .

אלכס לבנטל: אתם דנים על אותו תקציב בדיוק.

אלכס לבנטל: אין ספק שיש פה ירידה גדולה מאוד בסטנדרט שפשוט נכפתה עלינו.

אלכס לבנטל: הנושא של הפרטה של שירות בריאות התלמיד היה בניגוד לדעת אנשי המקצוע במשרד הבריאות, בניגוד לדעתם של האיגודים המקצועיים.

אלכס לבנטל: היא נכפתה על שר הבריאות ועל המנכ"ל.

אלכס לבנטל: הם השתמשו במילה "נאנסנו".

שלי יחימוביץ': פה נאמר שברכתם על זה.

ראובן קוגן: זה מה שנאמר לנו.

אלכס לבנטל: אנשי האוצר הורידו את התקציב ל54 מיליון.

אלכס לבנטל: אנחנו נתנו תקציב כמו לפני 10 שנים.

אלכס לבנטל: הסיבה שלא הייתה אחות שמילאה את מקומה של האחות שיצאה לפנסיה היא שב3 השנים האחרונות אי אפשר היה למלא מקום של מי שיצאה לפנסיה או שעזבה.

אלכס לבנטל: האוצר לא נתן למלא את זה, הוא הוריד את הסטנדרט, הוא הפך את השירות שלנו לשירות רע.

אלכס לבנטל: עכשיו יש בתקציב 71 מיליון.

אלכס לבנטל: השירות ניתן על ידי גוף פרטי.

אלכס לבנטל: אין לזה ניסיון בעולם.

אלכס לבנטל: אי אפשר לדעת מה יקרה עם הגוף הפרטי הזה.

אלכס לבנטל: נצטרך להסתכל מה קורה.

ראובן ריבלין: השערורייה היא שהאוצר ניהל איתנו מו"מ לתכלית ולצרכים שעליהם מדבר משרד הבריאות.

ראובן ריבלין: בא האוצר ואמר לנו שלא צריך 23 מיליון , צריכים 17 מיליון.

ראובן ריבלין: משרד הבריאות התנגד.

ראובן ריבלין: אחרי מו"מ בין הנוגעים בדבר הוחלט על 17 מיליון.

ראובן ריבלין: בזה נגמר העניין.

סטס מיסז'ניקוב: האם 7 מיליון נשארו באותה תקנה?

אלכס לבנטל: בתקנה יש את מה שראובן אומר.

סטס מיסז'ניקוב: תנצלו את זה.

אלכס לבנטל: אני לא סמנכ"ל כספים.

אלכס לבנטל: יכול להיות.

סטס מיסז'ניקוב: תגישו לנו העברה תקציבית ונעביר אותה.

סטס מיסז'ניקוב: האוצר אומר שזה יושב במשרד הבריאות.

אלכס לבנטל: במעבר הזה של ההפעלה שלנו וההפרטה של השירות יכול להיות שנשאר קצת כסף.

אלכס לבנטל: זה דבר רגעי, אפשר להתגבר עליו.

אלכס לבנטל: אין בזה שום דבר שמהווה בעיה.

אלכס לבנטל: זה לא הולך לארנונות או לדברים אחרים.

ראובן קוגן: בכל ההבטחות שלנו כלפי הוועדה עמדנו.

ראובן קוגן: היה סיכום עם הוועדה להעביר 17 מיליון שקל לתקנה של שירותי בריאות התלמיד.

ראובן קוגן: לשם הם הועברו.

ראובן קוגן: שם הם נמצאים גם היום.

ראובן קוגן: בא משרד הבריאות ואמר שהוא לא צריך את כל הכסף כי יש לו התקשרות עם הספק.

ראובן קוגן: הכסף הזה נשאר בתקנה.

ראובן קוגן: בא חבר הכנסת אורון ואמר שנחזור לכאן על מנת להחליט לאן הכסף צריך ללכת.

ראובן קוגן: זה מקובל?

שלי יחימוביץ': מקובל.

שלי יחימוביץ': אל תיקחו את זה לארנונות.

ראובן קוגן: דיברו פה על הפעילות של אחיות בריאות התלמיד.

ראובן קוגן: ההסכם מדבר על כל פעילות של אחות שמעוגנת בחוק ביטוח בריאות ממלכתי.

ראובן קוגן: יכול להיות שהיו בעבר פעולות שבוצעו מעבר לחוק.

אלכס לבנטל: זה לא נכון.

ראובן קוגן: אם משרד הבריאות חתום על הסכם שהוא לא חוקי היועץ המשפטי של המשרד יבוא ויפסול את ההסכם הזה.

ראובן קוגן: עובדה שהוא לא עשה את זה עד עכשיו.

ראובן קוגן: כל הפעילות היא במסגרת החוק לפי חוזר של ראש שירותי בריאות הציבור מ1994, עוד לפני כניסת חוק ביטוח בריאות ממלכתי לתוקף.

ראובן קוגן: זה החוזר שתקף גם היום.

ראובן קוגן: על משרד הבריאות לעקוב אחרי זה.

ראובן קוגן: אני בטוח שהוא יעשה את זה.

שלי יחימוביץ': איך החוזר יכול להיות תקף אם בפועל התקציב ירד ב40%?

ראובן קוגן: זה בגלל יעילות תפעולית.

שלי יחימוביץ': אתה אמרת שלא פיטרתם אף אחות.

שלי יחימוביץ': אתה יודע למה אתם לא מפטרים?

שלי יחימוביץ': כי הן עוזבות לבד.

שלי יחימוביץ': אתה יודע למה הן עוזבות לבד?

שלי יחימוביץ': כי העומס עליהן כל כך מטורף.

שלי יחימוביץ': הן נודדות מבית ספר לבית ספר, הן לא מטפלות בילדים.

שלי יחימוביץ': הילדים יוצאים ניזוקים ברמות קשות ביותר לטווח הארוך.

שלי יחימוביץ': האם יעילות תפעולית זה בית ספר עם 900 ילדים בעיירה בדואית עם אחות אחת?

שלי יחימוביץ': אפשר לוותר על התלמידים ואז תהיה יעילות תפעולית מושלמת.

יעקב ליצמן: האם ה7 מיליון שקל יכולים ללכת להוספת כוח אדם?

חיים אורון: לא צריך, יש קבלן.

חיים אורון: הוא קיבל 71 מיליון שקל לבצע כביש חדש.

חיים אורון: ככה מתנהגים עם זה.

חיים אורון: זאת הבעיה הגדולה.

חיים אורון: הוא קיבל כסף בקבלנות על נושא שלא היה צריך להיות בקבלנות, שהיה צריך לקבוע לו קריטריונים.

יעקב ליצמן: את ההסכם לא ראיתי.

ראובן קוגן: אני לא חושב שההסכם עצמו הוא דבר חסוי.

יעקב ליצמן: נכון שיש הסכם עם הקבלן והוא צריך להפעיל, אבל הקבלן מפעיל את זה לפי 3000 תלמידים.

יעקב ליצמן: ועדת הכספים הביאה 17 מיליון שקלים בפעם הקודמת.

יעקב ליצמן: זה נכון שב10 מיליון שקל מקיימים את ההסכם עם הקבלן, אבל יש עוד 7 מיליון שקל.

יעקב ליצמן: ב7 מיליון שקל אני רוצה לשפר את מה שיש שם.

ראובן קוגן: אנחנו ביקשנו מהספק לבצע שירותים ברמה מסוימת.

ראובן קוגן: אם הממשלה סבורה שצריך להעלות את הסטנדרט וכנגד זה להוסיף את הכספים זאת סוגייה אחת.

ראובן קוגן: אני לא חושב שיהיה נכון להוסיף סתם כסף לקבלן.

אילן טל-ניר: את 7 המיליון האלה אנחנו רואים חיוניים ביותר לתוספת תקנים, משום שלפי מיטב הבנתנו התקנים אינם מאפשרים לתת את השירות הנדרש.

אילן טל-ניר: ה7 מיליון האלה חייבים להיות מוקדשים אך ורק לתוספת תקנים.

יעקב ליצמן: לא לארנונה.

אילן טל-ניר: לא לארנונה ולא לשום דבר אחר.

אילן טל-ניר: אני רוצה להיות בטוח שהכסף שהועבר מוקדש לא רק לתקנים.

אילן טל-ניר: יש גם ציוד, יש גם חומרים.

אילן טל-ניר: אני שומע שהאחיות לא מקבלות ממשרד הבריאות.

אילן טל-ניר: .

אלכס לבנטל: משרד הבריאות לא בעסק.

אילן טל-ניר: כשבאנו לראות אם החיסונים ניתנים התשובה שקיבלנו הייתה שמשרד הבריאות לא משחרר כספים לאגודה לצורך רכישת החיסונים.

אילן טל-ניר: לא הצלחנו להבין למה.

אילן טל-ניר: האצבע המאשימה הייתה כלפי משרד הבריאות.

אלכס לבנטל: הדברים האלה מצוצים מהאצבע.

אלכס לבנטל: אין דבר כזה.

בני סיימנוביץ: חברי הכנסת שולטים בנתונים בדיוק כמוני.

בני סיימנוביץ: היום אני מרגיש מבוכה.

בני סיימנוביץ: אני זוכר את 17 מיליון השקלים.

בני סיימנוביץ: אני חושב שמדובר בסטנדרטים.

בני סיימנוביץ: בחיים הפרטיים שלי אני מנהל מסגרת פרטית של בריאות הנפש.

בני סיימנוביץ: אני עובד לפי סטנדרטים.

בני סיימנוביץ: אין ימינה ואין שמאלה.

מגלי והבה: מי מפקח עליך?

בני סיימנוביץ: משרד הבריאות.

בני סיימנוביץ: הבוקר קיבלתי דיווח שמספר האחיות מצומצם, שאין אחות שתיתן מענה בעזרה ראשונה, שיש נושאים שקשורים לנושא של משקל, שקשורים להתפתחות.

בני סיימנוביץ: אתם מכירים את הנושאים האלה.

בני סיימנוביץ: אף פעם לא הרגשתי צורך לקום ולהגיד את זה.

בני סיימנוביץ: אני רוצה להביע את המבוכה שאני מרגיש.

ראש מועצת חצור הגלילית: אני מברך את היושב-ראש ואת חברת הכנסת שלי יחמוביץ על הרעיון ועל הצורך.

ראש מועצת חצור הגלילית: אני מבטא את התחושה שלי כראש רשות.

ראש מועצת חצור הגלילית: אני מדבר על הנושא של בריאות התלמיד בחצור הגלילית.

ראש מועצת חצור הגלילית: אני מניח שזה משקף את יישובי הפריפריה, מה שאולי פחות את המרכז היותר חזק עם האפשרויות הרבות שישנן.

ראש מועצת חצור הגלילית: בחצור הגלילית יש תחושה של כרסום וירידה דרסטית ברמת המודעות של המערכת כלפי בריאות התלמידים.

ראש מועצת חצור הגלילית: אני זוכר את עצמי כתלמיד.

ראש מועצת חצור הגלילית: האחות הייתה אפילו בתמונת המחזור של בית הספר.

ראש מועצת חצור הגלילית: היא הייתה חלק נפרד מתוך בית הספר.

ראש מועצת חצור הגלילית: נכון להיום יש ירידה משמעותית.

ראש מועצת חצור הגלילית: אחת ל3 חודשים מגיעה אחות שנותנת שירותים נקודתיים.

ראש מועצת חצור הגלילית: היא נותנת את החיסונים.

ראש מועצת חצור הגלילית: אין את הקשר, אין את הפיקוח , אין את הליווי ואת הבקרה.

ראש מועצת חצור הגלילית: זה מתבטא בסגירה של טיפות חלב.

ראש מועצת חצור הגלילית: לאחרונה סגרו תחנת טיפת חלב בחצור הגלילית.

ראש מועצת חצור הגלילית: אנשים צריכים להתרוצץ עם התינוקות ועם הילדים מקצה לקצה.

ראש מועצת חצור הגלילית: לא לכולם יש כלי רכב.

ראש מועצת חצור הגלילית: אין שום סיבה לראות את הפגיעה הזאת.

ראש מועצת חצור הגלילית: הבעיות הקשות שיש אצלי זה בעיות של שיניים, בעיות של תזונה, בעיות של מניעה כללית.

ראש מועצת חצור הגלילית: הנושא הזה נפגע בצורה מאוד דרסטית.

ראש מועצת חצור הגלילית: אני מברך על כך שזה עולה על שולחן הדיונים.

ראובן ריבלין: מה המצב בראש פינה?

ראש מועצת חצור הגלילית: אני לא בקיא במה שקורה בראש פינה.

ראש מועצת חצור הגלילית: ]פיני קבלו: אני יושב בדיון החמישי ושומע את אותם דברים.

ראש מועצת חצור הגלילית: מפגישה לפגישה המצב רק הולך ומחמיר.

ראש מועצת חצור הגלילית: אני חש את הנתק שנוצר בהעברת הנושא הרפואי שהיה בידי קופת חולים לקבלן.

ראש מועצת חצור הגלילית: יש ירידה משמעותית.

ראש מועצת חצור הגלילית: צריך לעשות משהו.

ראש מועצת חצור הגלילית: אני שמח שחברת הכנסת שלי יחימוביץ העלתה את זה מחדש.

ראש מועצת חצור הגלילית: מה עושים אחרי שמסיימים כאן?

ראש מועצת חצור הגלילית: ניפגש בעוד 3 חודשים כשחבר כנסת אחר יעלה את הנושא?

ראש מועצת חצור הגלילית: אני כראש רשות לשעבר הבאתי איזו חברה צרפתית כדי שתעשה בדיקות משקפיים.

ראש מועצת חצור הגלילית: מתוך אלף תלמידים שהסענו לחיפה גילינו מספר תלמידים מאוד גדול שהיה צריך משקפיים.

ראש מועצת חצור הגלילית: ההורים אפילו לא ידעו שהילד שלהם צריך את זה.

ראש מועצת חצור הגלילית: הקשר הזה חסר, הבדיקה הזאת חסרה, הרפואה הזאת חסרה.

חיים אורון: זה לא דיון חמישי, זה דיון 500.

חיים אורון: מאז אפריל יש מצב חדש.

חיים אורון: ממנו צריך לראות מה עושים.

חיים אורון: בחוק הבריאות אפשר לעשות שירותים ב71 מיליון שקל, אפשר ב710 מיליון שקל.

ראובן קוגן: העיקר שיעמדו בסל.

חיים אורון: החוק קובע שירותי בריאות התלמיד בבית הספר.

חיים אורון: מדובר בבדיקות שגרה, בחיסונים, בטיפול מונע.

חיים אורון: אנחנו היום במצב חדש.

חיים אורון: מאז 1997 עד אפריל הצלחנו למנוע את המהלך של הפרטת השירות.

חיים אורון: באפריל המהלך הזה עבר.

חיים אורון: אף אחות לא קלטו מאז 1997.

חיים אורון: לא רק בכסייפה לא קלטו, בכל הארץ לא קלטו.

חיים אורון: בוועדה לאישור תקנים אמרו שאף תקן לא קולטים.

חיים אורון: כל הזמן לא קלטו.

חיים אורון: כשבא הכסף קלטו כמה אנשים.

חיים אורון: הבעיה האמיתית היא אם אנחנו מוכנים לפתוח לקראת דיוני תקציב שנה הבאה את הנושא הזה של הפרטת השירות.

חיים אורון: אם לא פותחים את נושא הפרטת השירות כל הכסף שנותנים זה תוספת לקבלן.

חיים אורון: אני לא בעד.

מגלי והבה: אני מקבל את כל מה שהחברים פה אומרים.

מגלי והבה: לא הבנתי מדוע נציג משרד הבריאות מחוץ לעניינים.

אלכס לבנטל: אף מדינה בעולם הנאור לא היה לה את השכל להפריט את הדבר הזה.

אלכס לבנטל: הלב של השירות זה שהאחות נמצאת בבית ספר.

אלכס לבנטל: זו לא פעולה א', ב', ג',ד'.

אלכס לבנטל: אתה יכול לעקוב בפיקוח רק על פעולה א',ב',ג', ד'.

אלכס לבנטל: זאת הסיבה שלא מפריטים שירותים כאלה.

אלכס לבנטל: לא עושים דברים כאלה בעולם.

שלי יחימוביץ': השירות הזה חייב לחזור למשרד החינוך או למשרד הבריאות.

שלי יחימוביץ': הוא חייב להיות בחסות המדינה.

שלי יחימוביץ': אז גם נפסיק להתייחס אליו בטרמינולוגיות העסקיות שאין להן מקום כשמדברים על שירות כזה.

שלי יחימוביץ': אנחנו לא מדברים על בניית כביש או על שירותים טכנולוגיים, אנחנו מדברים על ערך שיש לו משמעויות מרחיקות לכת לגבי החברה הישראלית והיותה חברה מתוקנת שדואגת לאזרחיה.

שלי יחימוביץ': אני מציעה שאותם 7 מיליון יחזרו לוועדת הכספים.

שלי יחימוביץ': אנחנו נחליט לאן להעביר אותם.

סטס מיסז'ניקוב: זה הסיכום.

סטס מיסז'ניקוב: תודה רבה.